Document ID: 31991L0383

Reference:
EUR-Lex - 31991L0383 - LT
Svarbus teisinis pranešimas
|
31991L0383
Oficialusis leidinys L 206 , 29/07/1991 p. 0019 - 0021 specialusis leidimas suomių kalba: skyrius 5 tomas 5 p. 0063  specialusis leidimas švedų kalba: skyrius 5 tomas 5 p. 0063
Tarybos Direktyva1991 m. birželio 25 d.pateikianti papildomas priemones, skatinančias gerinti terminuotuose arba laikinuose darbo santykiuose esančių darbuotojų saugą ir sveikatą darbe(91/383/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 118a straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi Sutarties 118a straipsnyje numatyta, kad Taryba direktyvomis nustato būtiniausius reikalavimus, skatinančius sąlygų, pirmiausia darbo aplinkos, gerinimą, kad būtų užtikrinta geresnė darbuotojų sauga ir sveikatos apsauga;kadangi, pagal minėtąjį straipsnį, tokiomis direktyvomis turi būti vengiama nustatyti administracinius, finansinius ir teisinius apribojimus, kurie trukdytų steigti ir plėtoti mažąsias bei vidutines įmones;kadangi labai padaugėjo terminuotų arba laikinų darbo santykių atvejų;kadangi atlikti tyrimai rodo, kad iš esmės tam tikruose sektoriuose pagal terminuotas arba laikinas darbo sutartis dirbantiems darbuotojams labiau nei kitiems gresia nelaimingų atsitikimų darbe ir profesinių ligų pavojus;kadangi šis papildomas pavojus tam tikruose sektoriuose iš dalies atsiranda dėl tam tikrų ypatingų naujų darbuotojų integravimo į įmonės veiklą būdų; kadangi tokia rizika galėtų sumažėti, jei nuo pat darbo pradžios jie gautų reikiamą informaciją ir būtų tinkamai apmokyti;kadangi direktyvose dėl darbo saugos ir sveikatos apsaugos, ypač 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo [4], yra priimtos nuostatos, skirtos apskritai gerinti darbuotojų saugą ir sveikatos apsaugą darbe;kadangi dėl ypatingos terminuotuose arba laikinuose darbo santykiuose esančių darbuotojų padėties ir ypatingo rizikos, kuri jiems kyla tam tikruose sektoriuose, pobūdžio reikia priimti specialias papildomas taisykles, kurios visų pirma reglamentuotų informacijos teikimą, mokymą ir medicininę priežiūrą;kadangi ši direktyva padeda praktiškai siekti socialinės vidaus rinkos dimensijos,PRIĖMĖ ŠIĄ DIREKTYVĄ:I SKIRSNISTAIKYMO SRITIS IR TIKSLAS1 straipsnisTaikymo sritisŠi direktyva taikoma:1) darbo santykiams, nustatomiems terminuota darbo sutartimi, kuri sudaroma tiesiogiai tarp darbdavio ir darbuotojo ir kurios baigtis priklauso nuo objektyvių sąlygų: atėjus tam tikrai dienai, įvykdžius tam tikrą užduotį arba atsitikus tam tikram įvykiui;2) tarp laikino įdarbinimo tarnybos, kuri yra darbdavys, ir darbuotojo susiklosčiusiems laikiniems darbo santykiams, kai darbuotojas yra skiriamas dirbti įmonėje ir (arba) įstaigoje, kurioms reikia jo paslaugų ir kurios jį kontroliuoja.2 straipsnisTikslas1. Šios direktyvos tikslas — užtikrinti, kad darbuotojams, susietiems 1 straipsnyje nurodytų darbo santykių, būtų sudarytos tokios pačios darbo saugos ir sveikatos apsaugos sąlygos, kaip ir kitiems juos įdarbinusios įmonės ir (arba) įstaigos darbuotojams.2. 1 straipsnyje nurodytų darbo santykių egzistavimas nepateisina skirtingų darbo sąlygų sudarymo, kiek tai susiję su sauga ir sveikatos apsauga darbe, ypač aprūpinant asmeninėmis apsauginėmis priemonėmis.3. Nepažeidžiant griežtesnių ir (arba) specialių šios direktyvos nuostatų, Direktyva 89/391/EEB ir visos atskiros direktyvos, kaip numatyta minėtos direktyvos 16 straipsnio 1 dalyje, taikomos tiems darbuotojams, kurie yra susieti 1 straipsnyje minėtų darbo santykių.II SKIRSNISBENDROSIOS NUOSTATOS3 straipsnisDarbuotojų informavimasNepažeidžiant Direktyvos 89/391/EEB 10 straipsnio, valstybės narės imasi būtinų priemonių siekdamos užtikrinti, kad:1) darbuotoją, susietą 1 straipsnyje minėtų darbo santykių, jo paslaugomis besinaudojančios įmonės ir (arba) įstaigos informuotų apie visus galimus pavojus dar prieš jam pradedant dirbti;2) iš tokios informacijos būtų aišku:- kokia ypatinga profesinė kvalifikacija ar įgūdžiai arba kokia medicininė priežiūra yra reikalaujami pagal nacionalinius teisės aktus, ir- kokių padidintos rizikos pavojų, numatytų nacionalinės teisės aktuose, gali kilti dirbant tokį darbą.4 straipsnisDarbuotojų mokymasNepažeidžiant Direktyvos 89/391/EEB 12 straipsnio, valstybės narės imasi reikiamų priemonių siekdamos užtikrinti, kad 3 straipsnyje nurodytais atvejais visi darbuotojai būtų tinkamai mokomi, atsižvelgiant į darbo specifiką ir jų kvalifikaciją bei patirtį.5 straipsnisNaudojimasis darbuotojų paslaugomis ir darbuotojų medicininė priežiūra1. Valstybės narės gali uždrausti samdyti darbuotojus, susietus 1 straipsnyje minėtų darbo santykių, dirbti tam tikrus nacionaliniais teisės aktais numatytus darbus, kurie yra ypač pavojingi jų saugumui arba sveikatai, pirmiausia tuos, kuriuos galima dirbti tik atliekant nacionalinės teisės aktais numatytą specialią medicininę priežiūrą.2. Jeigu valstybės narės nesinaudoja 1 dalyje nurodyta galimybe, nepažeisdamos Direktyvos 89/391/EEB 14 straipsnio, jos turi imtis reikiamų priemonių, kad būtų užtikrinta, jog 1 straipsnyje minėtų darbo santykių susietiems ir specialios medicininės priežiūros reikalaujantį darbą, kaip numatyta nacionalinės teisės aktuose, dirbantiems darbuotojams būtų teikiama atitinkama speciali medicininė priežiūra.3. Valstybės narės gali nustatyti, kad 2 dalyje minėta speciali medicininė priežiūra turi būti atliekama ir po darbo santykių pasibaigimo.6 straipsnisApsaugos ir prevencijos paslaugosValstybės narės imasi reikiamų priemonių užtikrinti, kad darbuotojams, tarnyboms arba asmenims, kuriems, remiantis Direktyvos 89/391/EEB 7 straipsniu, yra pavesta vykdyti veiklą, susijusią su apsauga nuo darbo metu gresiančių pavojų ir jų prevencija, būtų pranešta apie 1 straipsnyje minėtais darbo santykiais susietų darbuotojų priėmimą į darbą, kad paskirtieji darbuotojai, tarnybos ar asmenys galėtų deramai vykdyti su apsauga ir prevencija susijusią veiklą visų įmonės ir (arba) įstaigos darbuotojų atžvilgiu.III SKIRSNISSPECIALIOSIOS NUOSTATOS7 straipsnisLaikini darbo santykiai: informacijaNepažeidžiant 3 straipsnio, valstybės narės imasi reikiamų priemonių užtikrinti, kad:1) įmonės ir (arba) įstaigos, samdančios darbuotojus, kuriuos sieja 1 straipsnio 2 dalyje minėti darbo santykiai, be kita ko, iš anksto praneštų laikino įdarbinimo tarnyboms apie reikalingas profesines kvalifikacijas ir esamų darbo vietų ypatybes;2) laikino įdarbinimo tarnybos supažindintų su šiais duomenimis suinteresuotus darbuotojus.Valstybės narės gali nustatyti, kad duomenys, kuriuos darbuotojus samdanti įmonė ir (arba) įstaiga pagal šio straipsnio 1 dalies 1 punktą turi pateikti laikino įdarbinimo tarnyboms, būtų nurodyti samdos sutartyje.8 straipsnisLaikini darbo santykiai: atsakomybėValstybės narės imasi reikiamų priemonių užtikrinti, kad:1) nesusilpninant laikino įdarbinimo tarnybų atsakomybės, numatytos nacionalinės teisės aktuose, darbuotojus samdanti įmonė ir (arba) įstaiga sutarties galiojimo metu yra atsakinga už sąlygas, taikomas atliekant darbą;2) taikant 1 punkto reikalavimą, darbo atlikimą reglamentuotų tik su darbo sauga, higiena ir sveikata susijusios sąlygos.IV SKIRSNISKITOS NUOSTATOS9 straipsnisPalankesnės nuostatosŠi direktyva nepažeidžia galiojančių arba būsimų nacionalinių ar Bendrijos nuostatų, kurios darbuotojams, susietiems 1 straipsnyje minėtų darbo santykių, užtikrina geresnę saugą ir sveikatos apsaugą.10 straipsnisBaigiamosios nuostatos1. Valstybės narės ne vėliau kaip iki 1992 m. gruodžio 31 dienos priima įstatymus ir kitus teisės aktus, kad įgyvendintų šią direktyvą, ir apie tai nedelsdamos praneša Komisijai.Priimdamos šias nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų arba priimamų teisės aktų tekstus.3. Kas penkeri metai valstybės narės pateikia Komisijai ataskaitą apie praktinį šios direktyvos įgyvendinimą ir nurodo darbuotojų bei darbdavių nuomonę.Su šia ataskaita Komisija supažindina Europos Parlamentą, Tarybą, Ekonomikos ir socialinių reikalų komitetą bei Darbuotojų saugos, higienos ir sveikatos patariamąjį komitetą.4. Komisija, deramai atsižvelgdama į šio straipsnio 1, 2 ir 3 dalis, reguliariai teikia Europos Parlamentui, Tarybai bei Ekonomikos ir socialinių reikalų komitetui ataskaitas apie šios direktyvos įgyvendinimą.11 straipsnisŠi direktyva skirta valstybėms narėms.Priimta Liuksemburge, 1991 m. birželio 25 d.Tarybos varduPirmininkasJ.-C. Juncker[1] OL C 224, 1990 9 8, p. 4.[2] 1990 m. lapkričio 20 d. pateikta nuomonė (dar neišspausdinta Oficialiajame leidinyje) ir OL C 158, 1991 6 17.[3] OL C 332, 1990 12 31, p. 167.[4] OL L 183, 1989 6 29, p. 1.--------------------------------------------------

Summary:
Laikinųjų darbuotojų sveikata ir sauga darbe
Laikinųjų darbuotojų sveikata ir sauga darbe
DOKUMENTAS, KURIO SANTRAUKA PATEIKIAMA:
1991 m. birželio 25 d. Tarybos direktyva 91/383/EEB, pateikianti papildomas priemones, skatinančias gerinti laikinųjų darbuotojų sveikatą ir saugą darbe
KOKS ŠIOS DIREKTYVOS TIKSLAS?
              
Direktyva siekiama užtikrinti, kad ES šalys priimtų teisės aktus, skirtus pagerinti pagal laikinąsias* arba terminuotąsias* darbo sutartis dirbančių darbuotojų sveikatą ir saugą darbe, taip pat suderinti tokių darbuotojų apsaugą su kitų darbuotojų turima apsauga.
PAGRINDINIAI ASPEKTAI
Tarybos direktyva 89/391/EEB dėl sveikatos ir saugos darbe taikoma ir laikiniesiems darbuotojams*. Dabartinė direktyva papildo ją toliau nurodytais klausimais.
Informavimas ir mokymas
Prieš pradedant dirbti laikinieji darbuotojai turi būti informuoti apie visus galimus pavojus darbe ir visų pirma reikalingą ypatingą profesinę kvalifikaciją, įgūdžius ar ypatingą medicininę priežiūrą.
Visi darbuotojai turi būti tinkamai apmokomi darbui, atsižvelgiant į jų kvalifikaciją ir patirtį.
Speciali medicininė priežiūra
ES šalys gali uždrausti samdyti laikinuosius darbuotojus dirbti darbus, kurie yra ypač pavojingi jų saugumui ar sveikatai arba kuriuos galima dirbti tik atliekant specialią medicininę priežiūrą. Jei laikinieji darbuotojai yra samdomi dirbti tokį darbą, darbdavys turi pasirūpinti tinkama specialia medicinine priežiūra, kuri, prireikus, gali būti atliekama ir po darbo santykių pasibaigimo.
Sveikatos ir saugos tarnybos
Organizacijoje veikiančioms sveikatos ir saugos tarnyboms turi būti pranešta apie laikinųjų darbuotojų priėmimą į darbą.
Įdarbinimo tarnybos ir agentūros
Jei laikinieji darbuotojai samdomi per agentūrą ar kitą įdarbinimo tarnybą, agentūrai turi būti pranešta apie reikalingą kvalifikaciją ir darbo ypatybes. Ši informacija turi būti perduota atitinkamiems darbuotojams. Ji gali būti nurodyta samdos sutartyje.
Laikinąjį darbuotoją samdanti organizacija atsako už darbo sąlygų saugumo, higienos ir sveikatos aspektus.
ES šalių atsakomybė
ES šalys privalo kas penkerius metus pateikti Europos Komisijai ataskaitą apie šios direktyvos įgyvendinimą, įskaitant darbuotojų ir darbdavių nuomonę.
NUO KADA TAIKOMA ŠI DIREKTYVA?
              
Direktyva taikoma nuo 1991 m. liepos 15 d. ES šalys turėjo ją perkelti į savo nacionalinę teisę ne vėliau kaip 1992 m. gruodžio 31 d.
KONTEKSTAS
              
Daugiau informacijos žr.:
Europos Komisijos interneto svetainės skiltyje „Darbo sąlygos: terminuotuose arba laikinuose darbo santykiuose esančių darbuotojų sveikata ir sauga“;
Europos darbuotojų saugos ir sveikatos agentūros interneto svetainės skiltyje „Direktyva 91/383/EEB dėl terminuotuose arba laikinuose darbo santykiuose esančių darbuotojų“;
Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo santraukoje.
* SVARBIAUSIOS SĄVOKOS
              
Laikinoji darbo sutartis: laikino įdarbinimo tarnybos (pvz., agentūros) ir darbuotojo sudaryta darbo sutartis dėl užduoties atlikimo organizacijoje jai prižiūrint.
Terminuotoji darbo sutartis: darbdavio ir darbuotojo konkrečiam laikotarpiui ar konkrečiai užduočiai atlikti sudaryta darbo sutartis.
Laikinasis darbuotojas: terminas, aiškumo sumetimais vartojamas šioje santraukoje ir apibūdinantis asmenį, esantį vienuose iš pirmiau apibrėžtų dviejų laikinų darbo santykių.
PAGRINDINIS DOKUMENTAS
1991 m. birželio 25 d. Tarybos direktyva 91/383/EEB, pateikianti papildomas priemones, skatinančias gerinti terminuotuose arba laikinuose darbo santykiuose esančių darbuotojų saugą ir sveikatą darbe (OL L 206, 1991 7 29, p. 19–21)
Paskesni Direktyvos 91/383/EEB daliniai pakeitimai buvo įterpti į pagrindinį tekstą. Ši konsoliduota versija yra skirta tik informacijai.
SUSIJĘ DOKUMENTAI
1989 m. birželio 12 d. Tarybos direktyva 89/371/EEB dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989 6 29, p. 1–8)
Žr. konsoliduotą versiją.
paskutinis atnaujinimas 01.12.2016